Pasop: So word jy besteel | Die Vryburger
Pasop: So word jy besteel
June 1, 2021 - Nuus
Standard Bank het gewaarsku dat daar weer 'n nuwe aanslag op mense kom wat besteel word met 'n e-pos om jou bankbesonderhede te bekom.
Die e-pos lui dat jy 'n terugbetaling van die Ontvanger van Inkomste moet kry, en dan verskyn daar die volgende:
'You have 1 new pending incoming Payment from SARS . Click Here To accept the payment immediately'
'Note: Registered phone number or Email address we have on our record must be verified by One-Time-PIN to validate your details.'
Daarna word jy gevra om jou PIN en e-pos adres, sowel as foonnommer te bevestig, en dit is volgens kenners, die fout wat mense maak.
Die advies is eerstens: Dink daaroor of jy enige terugbetaling kan verwag – dit is meestal nie die geval nie.
Tweedens: Die Inkomstediens beskik reeds oor al jou besonderhede indien terugbetalings gemaak moet word, en dus is die e-pos afkomstig van iemand anders.